הקרב על הטרסקיליון

הקרב על הטרסקיליון היה המערכה הראשונה במלחמה נגד הידרה, והתרחש בעקבות הניסיון של הידרה להשתלט על מיזם תובנה. ניק פיורי גייס את קפטן אמריקה, האלמנה השחורה ואת הפלקון כדי להילחם בהידרה ולמנוע מהם להוציא את מיזם תובנה לפועל. הידרה אומנם הובסה, אך ההרס שנוצר היה גדול, ושימש שאחד הגורמים ליצירת הסכמי סוקוביה.

## היסטוריה

### רקע

   המתקפה על ניק פיורי גרמה לקפטן אמריקה להפוך למבוקש ע"י שילד על פי פקודתו של אלכסנדר פירס, מכיוון שרוג'רס לא היה מוכן למסור לפירס את הדיסק און קי שפיורי נתן לו, המכיל את המידע שהידרה הסתננה אל תוך שילד. האלמנה השחורה נהפכה גם היא למבוקשת מכיוון שסייעה לרוג'רס לברר מה נמצא בתוך הדיסק און קי, ונסעה איתו יחד למחנה ליהיי.

במחנה רומנוב ורוג'רס פגשו בדוקטור ארנים זולה, מדען של הידרה ממלחמת העולם השנייה, שהעביר את תודעתו למחשב על. זולה סיפר להם על הבנייה מחדש של ארגון הידרה בתוך שילד, ועל האלגוריתם שפיתח בשביל מיזם תובנה, שיחסל כל אדם המהווה איום או יכול להוות איום על שלטונה של הידרה בעתיד.

זקוקים נואשות לתגבורת, רוג'רס ורומנוב פנו לסאם ווילסון, טייס לשעבר בצבא האמריקאי שהשתמש בכנפיים מכניות. יחד איתו ועם ניק פיורי ומריה היל, הם גיבשו תוכנית שתמנע מהידרה לשגר לאוויר את מיזם תובנה ולהרוג חפים מפשע.

### הקרב

> "שימו לב, כל סוכני שילד, זה סטיב רוג'רס. שמעתם עלי רבות בימים האחרונים, ולחלקכם אפילו הורו לצוד אותי. אבל אני חושב שהגיע הזמן שתדעו את האמן. שילד היא לא מה שאתם חושבים שהיא, היא נלקחה ע"י הידרה. אלכסנדר פירס הוא המנהיג שלהם. צוותי סטרייק ותובנה גם הם הידרה, ואני לא יודע כמה עוד, אבל הם בבניין" ~ קפטן אמריקה.
>
>

הקרב החל כאשר קפטן אמריקה, מריה היל ולפלקון פלשו את חדר התקשורת בטרסקיליון. רוג'רס השתמש בכריזה כדי להודיע לכל סוכנים שהידרה פלשה לשילד ושולטת כרגע בטרסקיליון, ושצריך לעצור את הידרה מלהפעיל את מיזם תובנה. ברוק ראמלו הורה לסוכנים לשגר את נושאות המטוסים של מיזם תובנה, אך שרון קרטר סירבה להקשיב ושלפה את נשקה, מה שגרם לכל סוכני הידרה ושילד לבחור צדדים.

במקביל בחדר מועצת הביטחון העולמית, זהותו של אלכנסדר פירס כראש הידרה התגלתה לחברי המועצה. פירס איים על חברי המועצה, ובתגובה חברת המועצה הלווי שלפה אקדח אל עבר פירס, מגלה שהיא בעצם האלמנה השחורה בתחפושת.

קפטן אמריקה ופלקון הצליחו לנטרל שניים מתוך שלושת נושאות המטוסים, אך בנושאת המטוסים השלישית הם נתקלו בחייל החורף. חייל החורף פגע בחליפה של פלקון שנחת על גג הטרסקיליון בבטחה, אך לא יכל לעוף שוב, משאיר את רוג'רס לבדו בקרב מול חברו הוותיק.

האלמנה השחורה החלה לפרוץ את מאגרי המידע של שילד, במטרה לשחרר את כל הסודות של הידרה אל האינטרנט (יחד עם הסודות של שילד), אך נתקלה בבעיה, כי היה צורך בשני סוכנים ברמת סיווג 10. פירס צחק כי חשב שפיורי מת, אך הוא הופיע במקום, מכריח את פריס לאשר יחד איתו את הדלפת המידע הסודי. פירס בתגובה הפעיל את התגים שחולקו לכל חברי המועצה והורג אותם, משאיר רק את רומנוב בחיים כבת ערובה.

קפטן אמריקה וחייל החורף נלחמו בקרב אכזרי, ורוג'רס נפצע קשות. כשנושאת המטוסים הגיע לגובה של 3,000 רגל רוג'רס הצליח להחליף את הצ'יפ, מה שנתן לסוכנת היל לשנות את האלגוריתם ולגרום לנושאות המטוסים לירות אחת בשנייה.

כדי למנוע מפירס לברוח, רומנוב הפעילה על עצמה טייזר דיסק, ובכך איבדה את ההכרה. בעוד פירס ניסה להפעיל את התג שלה כדי להרוג אותה סופית, הוא נורה ע"י ניק פיורי.

כדי למנוע מראמלו להגיע אל פירס, פלקון החל להילחם בו. הקרב נגמר כשאחד מנושאות המטוסים נחתה על הטרסקיליון עצמו, שוברת את הבניין ופוצעת אנושות את ראמלו.
בנושאת המטוסים הנופלת, רוג'רס ניסה בכוחותיו האחרונים להזכיר לבאקי מי הוא, וגרם לזכרונות ישנים לצוף אצל חייל החורף. רוג'רס נפל מנושאת המטוסים אל תוך הנהר מתחת, ובאקי קפץ אחריו, מציל את חייו.

### השלכות הקרב

בגלל המידע שהאלמנה השחורה הפיצה ברחבי האינטרנט, שילד הוגדרה כארגון טרור, וסוכנים רבים של הארגון זומנו למשפט, ביניהם היל ורומנוב עצמה. במהלך המשפט רומנוב אמרה לשופטים שארה"ב לא יכולה להרשות לעצמה לאבד אותה, קמה ויצאה מהאולם, משאירה את השופטים והתקשורת פעורי פה.

היל קיבלה עבודה בתעשיות סטארק, אך עדיין הייתה נתונה למעקב ע"י האפ.בי.אי.. פיורי לעומת זאת הצליח לחיות בצללים, משאיר את שאר העולם באמונה שהוא מת.

חייל החורף החל לחקור אחר עברו בקומנדו המייללים ובכלל, מנסה להבין מי הוא היה, ומי הפך אותו למה שהוא היום.

המלחמה בין הידרה לשילד רק החריפה, גורמת לקרבות בבסיסים שונים, ולבסוף יוצרת שני פלגים חדשים בשילד, אחד בהנהגתו של פיל קולסון, והשני בהנהגתו של רוברט גונזלס.

סוכנים רבים של שילד שלא הצטרפו לפלגים השונים מצאו את עצמם חסרי עבודה. רבים הצטרפו לסוכנויות שונות, כמו שרון קרטר שהצטרפה אל הסי.אי.איי.

התערומות מצד אזרחי ארצות הברית על הקרב ועל הגילוי שסוכנות הביון המרכזית התבררה כארגון נאצי הטילה לחץ רב על נשיא ארצות הברית מת'יו אליס, שהורה להקמת האי.טי.סי.יו..

הקרב על הטרסקיליון צוין ע"י ת'דאוס רוס כאחד מהגורמים ליצירת הסכמי סוקוביה, שהובילה לפילוג הנוקמים.

הניקיונות מהקרב החלו בתחילת מאי 2013, ונמשכים עד היום ע"י היחידה לבקרת נזקים.